Նախագիծ 9-102

**Ո Ր Ո Շ ՈՒ Մ**

«\_\_\_\_ » \_\_\_\_\_\_\_\_\_\_\_\_\_ 2021 թվականի N \_\_\_\_\_

**ԿԱՊԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԳՈՒՅՔԸ` ՆԵՐՔԻՆ ՀԱՆԴ ԲՆԱԿԱՎԱՅՐԻ 2-ՐԴ ՓՈՂՈՑԻ ԹԻՎ 16 ՇԵՆՔԻ ԹԻՎ 3 ԲՆԱԿԱՐԱՆԸ ԱՆՀԱՏՈՒՅՑ (ՆՎԻՐԱՏՎՈՒԹՅԱՆ ԿԱՐԳՈՎ) ՕՏԱՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով և հաշվի առնելով համայնքի ղեկավարի առաջարկությունը, ***Կապան համայնքի ավագանին*** ***որոշում է.***

 1․ Համայնքային սեփականություն համարվող գույքը, Կապան համայնքի Ներքին Հանդ բնակավայրի 2-րդ փողոցի թիվ 16 շենքի թիվ 3 բնակարանը (անշարժ գույքի նկատմամբ իրավունքների պետական գրանցման վկայական թիվ 24022021-09-0025) անհատույց (նվիրատվության կարգով) օտարել այն զբաղեցնող և փաստացի տիրապետող անձին`

 Արտաշես Վաչեի Բաղդասարյանին:

2․ Առաջարկել նվիրառուին՝ ապահովել սեփականության իրավունքի պետական գրանցման համար անհրաժեշտ գործառույթների և դրանց հետ կապված ծախսերի կատարումը:

3․ Սույն որոշումից բխող գործառույթներն իրականացնել ՀՀ օրենսդրությամբ սահմանված կարգով:

ՀԻՄՆԱՎՈՐՈՒՄ

ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Բնակարանը դեռևս 1990-ական թվականներից տրամադրված է եղել դիմումատուի՝ Արտաշես Բաղդասարյանի ծնողներին, վերջինս երկար տարիներ ապրել է այնտեղ իր ծնողների հետ։ Դիմումատուն 2017 թվականից հաշվառված է և փաստացի բնակվում է նշված բնակարանում։ Համայնքի ղեկավարին ուղղված դիմումով քաղաքացին խնդրել է այժմ բնակարանը նվիրատվությամբ տրամադրել իրեն:

Նախագծի ընդունման նպատակն է բավարարել քաղաքացու խնդրանքը:

ՏԵՂԵԿԱՆՔ

ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

 Կապան համայնքի ավագանու որոշման նշված նախագծի ընդունման կապակցությամբ Կապան համայնքի բյուջեում եկամուտների էական ավելացում կամ նվազեցում չի նախատեսվում: